Slaget om Tenaru

Slaget om Tenaru, noen ganger kalt slaget om Ilu River eller slaget om Alligator Creek, fant sted 21. august 1942 på øyen Guadalcanal, og var et landslag i stillehavsfelttoget under andre verdenskrig, mellom den keiserlige japanske hæren og allierte (hovedsakelig United States Marines) landstryrker.  Slaget var et ledd i den første store japanske landoffensiven under Guadalcanalfeltoget.

I slaget drev U.S. Marines, under sin øverstkommanderende amerikanske generalmajor Alexander Vandegrift, tilbake et angrep fra "Ichiki"-regimentet, som var under kommando av den japanske oberst Kiyonao Ichiki. Marinesoldatene forsvarte Lunga frontavsnitt, som dekket Henderson Field som var inntatt av de allierte etter landssetingen på Guadalcanal i  7. august. Ichikis enhet ble sent til Guadalcanal som svar på de alliertes landsetting med oppdrag om å gjeninnta flyplassen og drive de allierte styrkene vekk fra øyen.

Japanerne undervurderte størrelsen på allierte styrkene på Guadalcanal, som på den tiden var på 11 000. Ichikis enhet gikk til et frontalangrep som utviklet seg til et mareritt, på stillingene til marinesoldatene ved Alligator Creek på østsiden av Lungaavsnittet. Ichikis angrep ble slått tilbake med store tap for angriperne. Marine-enhetene gikk til motangrep på Ichikis overlevende soldater etter daggry og drepte enda flere av dem. Bare 128 av de opprinnelige 917 fra Ichikis regiment overlevde slaget.

Slaget var det første av tre separate hovedoffensiver over land av japanerne under Guadalcanalfelttoget. Japanerne innså etter Tenaru at de allierte styrkene på Guadalcanal var mye større enn de opprinnelige estimatene og sendte større styrker til øyene ved de etterfølgende forsøkene på å ta tilbake Henderson Field.

Referanser

Kilder 
 
 
 
 
 
 
 - Førstehånds beretning om slaget av et medlem av 1. marineregiment. HBO-miniserien The Pacific er delvis bygget på Helmet for My Pillow

Videre lesning

Eksterne lenker 
 
 
 - Interativ animasjon av slaget
 
 - Webside med mange bilder av slagsteder på Guadalcanal fra 1942 og hvirdan de ser ut nå.
 
 
 
 

Slag under andre verdenskrig
Konflikter i 1942
1942 i Japan
1942 på Salomonøyene
Slag med deltagelse av Japan
Slag med deltagelse av USA
Slag med deltagelse av Australia